Børnevenlig Instagram på vej

Normalt er børn under 13 forment adgang fra både Facebook og Instagram. Men det skal der nu laves om på. Instagram-chefen Adam Mosseri fortæller på Twitter, at der arbejdes på en børnevenlig Instagram app til netop børn under 13 år. Mange børn ønsker at bruge Instagram, fortæller han, men der er endnu ikke detaljerede planer for lanceringen.

”Men en del af løsningen er at oprette en version af Instagram til unge eller børn, hvor forældre har gennemsigtighed eller kontrol,” fortæller Mosseri til BuzzFeed News. “Det er en af de ting, vi udforsker.”

”Lige nu er der ikke mange muligheder for forældre, så vi arbejder på at opbygge yderligere produkter – som vi gjorde med Messenger Kids – der er egnede til børn, administreret af forældre. Vi udforsker at bringe en forældrekontrolleret oplevelse til Instagram for at hjælpe børn med at holde trit med deres venner, opdage nye hobbyer og interesser og mere,” siger han videre.

Facebook lancerede Messenger Kids-platformen i 2017, men den er kun tilgængelig i USA, ikke herhjemme. App’en er henvendt til børn mellem 6 og 12 år og har fået kritik fra organisationen Children’s health, der har opfordret Zuckerberg til at lukke ned for platformen.

Både herhjemme og i USA er der strenge regler for annoncering, rettet mod børn og unge.

Tidligere på ugen postede Instagram et indlæg, hvori de fortalte, at de arbejder på at gøre platformen mere sikker for børn.

Kids are increasingly asking their parents if they can join apps that help them keep up with their friends. A version of Instagram where parents have control, like we did w/ Messenger Kids, is something we’re exploring. We’ll share more down the road.
— Adam Mosseri (@mosseri) March 18, 2021

Ville du slippe dit barn løs på Instagram? Fortæl din holdning i kommentarfeltet nedenfor.

Børnevenlig Instagram på vej