Slå disse to Instagram-indstillinger fra nu, ellers kan dit ansigt bruges af AI

Meta har lanceret en ny AI-billedgenerator direkte i Instagram, men den nye funktion har allerede vakt kritik fra privatlivseksperter. Årsagen er, at offentlige Instagram-profiler som udgangspunkt er tilmeldt en funktion, der gør det muligt for andre at bruge dine billeder som udgangspunkt for AI-genererede motiver. Det sker uden, at du aktivt har sagt ja.

Ifølge magasinet Wired kan andre brugere blot tagge en offentlig profil i en prompt og få Metas AI til at skabe billeder inspireret af personens udseende eller indhold.

Meta har gjort det til dit problem

Kritikken går især på, at funktionen er slået til som standard. Det er altså ikke noget, brugerne aktivt har sagt ja til. I stedet skal man selv finde indstillingerne og slå muligheden fra. Det er klassisk Meta: Først rulles funktionen ud bredt, bagefter må brugerne selv lede efter privatlivsknappen.

Vil du undgå, at andre kan bruge dine opslag og Reels i AI-genererede billeder, skal du slå to indstillinger fra i Instagram. Sådan gør du:

Åbn Instagram

Gå til din profil

Tryk på menuen (de tre streger øverst til højre)

Vælg Deling og genbrug

Find sektionen “Tillad folk at oprette indhold ved at genbruge dt indhold”

Slå både Opslag og Reels fra

Det gælder især, hvis din profil er offentlig. Har du privat profil, er risikoen mindre, men det er stadig værd at tjekke indstillingerne.

For selv om AI-funktionen kan være sjov at lege med, er der stor forskel på selv at bruge den – og på at andre kan bruge dit ansigt som råmateriale.

Det er langt fra første gang, Meta, foretager kontroversielle beslutninger om brug af AI:

Nu bruges private Messenger-beskeder til at træne AI

Sidste udkald: Sådan forhindrer du Facebook i at bruge dine fotos til AI-træning

Slå disse to Instagram-indstillinger fra nu, ellers kan dit ansigt bruges af AI